

**ประกาศองค์การบริหารส่วนตำบลหาดนางแก้ว**

**เรื่อง เลื่อนกำหนดเวลาชำระภาษีบำรุงท้องที่ ประจำปี พ.ศ. ๒๕๕๘**

........................................................

ตามพระราชบัญญัติภาษีบำรุงท้องที่ พ.ศ. ๒๕๐๘ มาตรา ๓๕ กำหนดให้ผู้มีหน้าที่เสียภาษีบำรุงท้องที่ชำระภาษีบำรุงท้องที่ภายในเดือนเมษายนของทุกปี และมาตรา ๗ กำหนดให้เจ้าของที่ดินมีหน้าที่เสียภาษีบำรุงท้องที่จากราคาที่ดินปานกลางในอัตราภาษีบำรุงท้องที่ท้ายพระราชบัญญัติดังกล่าว ซึ่งปัจจุบันร่างพระราช กฤษฎีกาให้นำราคาปานกลางของที่ดินที่ใช้อยู่ในการประเมินภาษีบำรุงท้องที่ประจำปี พ.ศ.๒๕๒๑ ถึง พ.ศ.๒๕๒๔ มาใช้ในการประเมินภาษีบำรุงท้องที่สำหรับปี พ.ศ. ๒๕๕๗ พ.ศ...........ยังไม่สามารถประกาศใช้ในการจัดเก็บภาษีบำรุงท้องที่ ประจำปี พ.ศ.๒๕๕๘ ได้ จึงเป็นกรณีจำเป็นที่ต้องเลื่อนกำหนดเวลาชำระภาษีบำรุงท้องที่ออกไปอีก

อาศัยอำนาจตามความในมาตรา ๓๖ แห่งพระราชบัญญัติภาษีบำรุงท้องที่ พ.ศ. ๒๕๐๘ องค์การบริหารส่วนตำบลหาดนางแก้ว จึงขอประกาศเลื่อนกำหนดเวลาชำระภาษีบำรุงท้องที่ประจำปี พ.ศ.๒๕๕๗ ออกไป เป็นระยะเวลา ๔ เดือน นับตั้งแต่ร่างพระราชกฤษฎีกาให้นำราคาปานกลางของที่ดินที่ใช้อยู่ในการประเมินภาษีบำรุงท้องที่ ประจำปี พ.ศ.๒๕๒๑ ถึง พ.ศ.๒๕๒๔ มาใช้ในการประเมินภาษีบำรุงท้องที่สำหรับปี พ.ศ. ๒๕๕๘ พ.ศ........มีผลใช้บังคับ ให้ประชาชนผู้มีหน้าที่เสียภาษีบำรุงท้องที่ในพื้นที่ตำบลหาดนางแก้วทราบโดยทั่วกัน

ทั้งนี้ ตั้งแต่วันที่ ๑ มกราคม ๒๕๕๘ เป็นต้นไป

ประกาศ ณ วันที่ ๑ มกราคม ๒๕๕๘ พ.ศ. ๒๕๕๗

สมเกียรติ สมโภชน์

(นายสมเกียรติ สมโภชน์)

# นายกองค์การบริหารส่วนตำบลหาดนางแก้ว